રાજ્ય સરકાર દ્વારા આ બિલ્ડીગ હોનારતની ઘટનાને ધ્યાનમાં રાખીને અમદાવાદ,રાજકોટ, ભાવનગર, જામનગર, વડોદરા, સુરત જેવા મહાનગરોમાં જ્યાં જ્યાં વર્ષો જુના અને જર્જરિત મકાનો આવેલા છે તે પૈકી ભયજનક મકાનો ખાલી કરવા સ્થાનિક મુનિ. તંત્ર તરફથી મોટા પાયે નોટિસો અપાતા લોકોમાં ભારે ફફડાટ ફેલાઈ ગયો છે. જે લોકોના મકાનો ખાલી કરાવવામાં આવી રહ્યા છે તેમને ક્યાં વસાવવા તે સૌથી મોટો અને ગંભીર પ્રશ્ન હોવાથી રાજ્ય સરકારે ફરી રિ-ડેવલોપમેન્ટ પોલિસીની જૂની ફાઈલો ફંફોસવાનું શરુ કરી દીધું છે અને સરકારી સૂત્રોના દાવા પ્રમાણે મહારાષ્ટ્ર અને કણાર્ટકમાં આ પ્રકારની પોલીસીનો સુચારુ રીતે અમલ થઇ રહ્યાે હોવાથી પ્રજા તેને હર્ષભેર અનુમોદન આપી રહી છે. પરિણામે ગુજરાત સરકારે પણ આ બંને રાજ્યોની પોલિસી પ્રમાણે જ નવા નિયમો બનાવી જર્જરિત થયા હોય તેવા મકાનોની યાદી તૈયાર કરી ત્યાં નવા મકાનો બાંધવા ખાનગી ડેવલોપર્સ સાથે કારક કરવાની દિશામા વિચારણા શરુ કરી છે.